**Zápisnica so zasadnutia členov komisie a vyhodnotenia ponúk**

**Identifikačné údaje verejného obstarávateľa:**

Obchodné meno: **CULTUS Ružinov, a.s.**

sídlo organizácie: Ružinovská 28, 820 09 Bratislava II

IČO: 35874686

e-mail: vo@cultusruzinov.sk

(ďalej len „verejný obstarávateľ“)

1. **Predmet obstarávania:**Výber externého dodávateľa účtovných služieb pre CULTUS Ružinov
2. **Druh zákazky:**  služba
3. **Predpokladaná hodnota zákazky:** 61.500,- EUR bez DPH
4. **Hlavný predmet a doplňujúce predmety zo Spoločného slovníka obstarávania (CPV):**

Hlavný predmet

Hlavný slovník: 79211000-6

Doplňujúce predmety

Hlavný slovník: 79211100-7, 79211200-8, 79211110-0, 79222000-6

1. **Opis zákazky**

Zabezpečenie komplexných ekonomických a poradenských služieb, mzdovej agendy spočívajúcich vo vedení podvojného účtovníctva, mzdového účtovníctva, personálnej agendy, zostavenia daňového priznania a kompletného zúčtovania dotácií poskytovaných z verejných zdrojov pre verejného obstarávateľa

**Rozsah prác zo strany uchádzača:**

* Účtovanie v účtovnom SW Pohoda
* Preberanie dokladov od obstarávateľa v sídle obstarávateľa
* Mzdová agenda zaúčtovaná na základe podkladov obstarávateľa; obstarávateľa zabezpečí evidenciu dovoleniek, stravné lístky a ich prevzatie a odovzdanie, PN, OČR,...)
* Podania a komunikácia s DÚ, poisťovňami, štatistickým úradom a podobne.
* Správa pohľadávok a posielanie upomienok (mimo súdnych podaní); účtovný SW bude uložený na serveri obstarávateľa
* Úhrady došlých faktúr z bankového účtu, práca s bankových účtom a výpismi v súčinnosti s obstarávateľom; pritom obstarávateľ bude môcť realizovať úhrady aj samostatne
* Príprava mesačných a ročných reportov (správ) pre účely sledovania a vykazovania do 15 tabuliek mesačne pre účely vykazovania údajov pre členov predstavenstva, predstavenstvo, dozornú radu, miestny úrad, (napr. vstupy na prípravu obchodných plánov) v rozsahu do 20 pracovných hodín/mesiac
* Zúčtovanie prevádzky 2 automobilov– sledovanie spotreby a knihy jázd – na základe evidencie obstarávateľa
* Nastavenie účtovania a dohľad nad účtovaním pokladne
* Rozúčtovanie podľa nákladových stredísk 4 (1 dom kultúry a 3 spoločenské domy) + 1 všeobecné
* Zúčtovanie dotácií a finančných príspevkov – výkazy pre dotácie a finančné príspevky
* Zúčtovanie podujatí pre účely fakturácie
* Sledovanie čerpania rozpočtov na podujatia a celkového rozpočtu
* Účasť na obehu dokladov v zmysle smernice obstarávateľa o obehu dokladov
* Analytické účtovanie nákladov a výnosov s ohľadom na výšku uplatnenej DPH
* Účtovanie koeficientom DPH
* V prípade potreby je zástupca uchádzača, ktorý je zorientovaný s účtovníctvom účtovaním pre obstarávateľa povinný sa dostaviť na základe telefonickej výzvy do 1 hodiny do sídla obstarávateľa za účelom prebratia dokladov alebo konzultácií. Výzvu môže obstarávateľ uplatniť v pracovné dni v čase 08:00-15:00.

 --------------------------------------------

Obstarávateľ bude naďalej vykonávať tieto činnosti v oblasti účtovníctva/ekonomiky:

* Podklady pre mzdovú agendu (sledovanie dochádzky – nadčasy, sviatky, PN, OČR,...)
* Úhrady podľa potreby (väčšinou bude realizovať uchádzač)
* Evidencia prevádzky automobilov – okrem účtovania
* Zverejňovanie faktúr, objednávok, zmlúv
* Vedenie pokladne a zodpovednosť za hotovosť a ceniny v pokladni
* Inventúra, zaraďovanie a vyraďovanie majetku
* Vstupy pre externého dodávateľa účtovných služieb ohľadom dotácií, obch. a fin. plánov
* Podpora pri sledovaní rozpočtov na podujatia a celkového rozpočtu
* Konzultácie o vecnej a inej povahe podkladov
* Párovanie objednávok s faktúrami
* Zmluvná agenda
* Vymáhanie pohľadávok (mimo upomienok)
* Gastrolístky (mimo ich účtovania)
* Zbieranie bločkov, administrácia platobných karát
* Konzultácie (napr. o nastavení hlavnej knihy,...) a vlastné reporty

**Odhadovaný počet mesačných účtovných dokladov :**

Peňažný denník: do 25 tis. zápisov/rok

Vystavené Faktúry: do 2600 ks/rok

Zálohové fa: do 100 ks/rok

Došlé faktúry: do 800 ks domácich a do 200 ks zahraničných

TPP a pod.:

29 zamestnancov na TPP

+ do 30 pracovníkov vykonávajúci činnosť na dohodu o vykonaní práce (jednorazových)

+ do 8 pracovníkov a dohody o pracovnej činnosti (pravidelných – mesačných)

+ 4 členovia predstavenstva (odmeny za výkon funkcie)

+ 5 členov dozornej rady (odmeny za výkon funkcie)

Vystavovanie potvrdení o príjmoch

Vystavovanie mzdových pások zamestnancom

Interné doklady:

Platba kartou: do 420 ks/rok

Dokladov v pokladni: do 1500 ks/rok

Zúčtovanie na základe samostatných jednorazových zmlúv spravidla v hotovosti (najmä prevádzkovatelia zariadení ambulantného predaja, napr. rýchleho občerstvenia): do 127 ks/rok

Honoráre umelcom na základe zmluvy o účinkovaní: do 235 ks/rok

2000 ks – 2100 ks položiek zaradených v majetku obstarávateľa

1. **Doba plnenia predmetu zákazky:**

Na základe zmluvy do 31.03.2024.

1. **Financovanie predmetu zákazky:** rozpočet verejného obstarávateľa
2. **Lehota na predloženie ponuky**: do 15.03.2022, 10:00 hod.
3. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

**Kritérium na vyhodnotenie ponúk č. 1:** „Najnižšia cena za mesačný paušál v EUR vrátane DPH“ – **váhovosť 100%** (ďalej aj ako „Kritérium č. 1)

Ponuka uchádzača s najnižšou cenou za mesačný paušál, získa za Kritérium č. 1 „Najnižšia cena za mesačný paušál v EUR vrátane DPH“ maximálny počet 100% (100 bodov), ostatné ponuky budú hodnotené úmerou podľa vzorca:

 najnižšia cenová ponuka

Xi = 100 x ------------------------------------------

 cenová ponuka hodnoteného uchádzača

kde Xi je počet bodov pridelený hodnotenej ponuke za Kritérium č. 1.

1. **Zoznam uchádzačov, ktorí predložili ponuku (v poradí v akom bola ponuka doručená verejnému obstarávateľovi)**
2. ANDATA s.r.o., IČO: 31 375 405
3. RIS s.r.o., IČO: 35 948 272
4. **Zoznam uchádzačov, ktorí nesplnili stanovené podmienky účasti, vrátane uvedenia dôvodov nesplnenia stanovených podmienok:**

Uchádzač RIS s.r.o. nepreukázal splnenie nasledovných podmienok účasti:

*Uchádzač musí spĺňať podmienku účasti podľa § 32 ods. 1 písm. b) zákona o verejnom obstarávaní, t. j. nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu. Pre účely splnenia predmetnej podmienky účasti osobného postavenia uchádzač preukazuje predmetnú podmienku účasti doloženým potvrdením zdravotnej poisťovne a Sociálnej poisťovne nie starším ako tri mesiace.*

*Uchádzač musí spĺňať podmienku účasti podľa § 32 ods. 1 písm. c) zákona o verejnom obstarávaní, t. j. nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu. Pre účely splnenia predmetnej podmienky účasti osobného postavenia uchádzač preukazuje predmetnú podmienku účasti doloženým potvrdením miestne príslušného daňového úradu a miestne príslušného colného úradu nie starším ako tri mesiace.*

keďže nepredložil potvrdenie Sociálnej poisťovne o tom, že nemá evidované nedoplatky na poistnom na sociálne poistenie a nepredložil potvrdenie o tom že nemá evidované daňové nedoplatky voči daňovému úradu a colnému úradu, a to ani v dodatočnej lehote 4 dní, ktorú mu verejný obstarávateľ na predloženie uvedených potvrdení poskytol.

Z uvedeného dôvodu bol uchádzač z verejného obstarávania vylúčený.

1. **Zoznam uchádzačov, ktorí nesplnili stanovené požiadavky na predmet zákazky, vrátane uvedenia dôvodov nesplnenia stanovených podmienok:**

 Nie je aktuálne

1. **Poradie uchádzačov, ktorí splnili stanovené požiadavky na predmet zákazky a stanovené podmienky účasti:**
2. ANDATA s.r.o., IČO: 31 375 405 100 bodov

Úspešný uchádzač: ANDATA s.r.o., IČO: 31 375 405

1. **Záznam z osobnej konzultácie na účely vysvetlenia odôvodnenia mimoriadne nízkej ponuky:**

Nie je aktuálne

1. **Dôvody vylúčenia mimoriadne nízkych ponúk:**

Nie je aktuálne

1. **Odôvodnenie výberu úspešného uchádzača**

Ponuka úspešného uchádzača bola z hľadiska určeného kritéria na vyhodnotenie ponúk, ktoré splnili požiadavky na predmet zákazky a stanovené podmienky účasti najvýhodnejšia – ide o ponuku s najnižšou cenou za mesačný paušál v EUR vrátane DPH

V Bratislave dňa 1.4.2022

Zoznam členov komisie na vyhodnotenie ponúk:

(na dôkaz súhlasu s obsahom zápisnice členovia komisie podpíšu zápisnicu, v prípade, ak ktorýkoľvek z členov komisie na vyhodnotenie ponúk s obsahom zápisnice nesúhlasí, uvedie dôvody nesúhlasu)

Členovia komisie: Richard Bednár

 Janka Kohútová

 Miroslava Hrubá